**ДОДАТНО ПОЈАШЊЕЊЕ 1**

**ПИТАЊА**

“Поштовани,

 1. Конкурсном документацијом за набавку флаширане воде у балоним за потребе Ургентног центра у оквиру Клиничког центра Војводине, јавна набавка мале вредности број 182-14-М, наручила захтева да рок плаћања буде 90 дана. Како је Законом о роковима измирења новчаних обавеза у комерцијалним трансакцијама предвиђено да се уговором између јавног сектора и привредних субјеката  не може предвидети рок дужи од 45 дана, молим Вас да извршите исправке наведеног будући да тренутни рок није у складу за законом.

2. Како истом документацијом нисте навели колико апарата за воду је потребно наручиоцу а како је поменути податак од значаја за формирање цене молим Вас да то учините.

3. Даље, на страни број 5 документације наводите да је понуђач у обавези да одржава апарате и врши санитизацију истих која неће бити обухваћена ценом понуде и то најмање два пута годишње. Молим Вас да прецизирате да ли поменуту значи да је понуђач у обавези да тражено извршава без накнаде или да ће се цена поменуте услуге утврђивати накнадно.

4. Предметном документацијо на страни 23, образац структуре цене са упутством о попуњавању недостаје вам једна колона где би понуђач могао да упише назив одрђене врсте трошкова те Вас молимо да то изменом промените. Такође, поставља се питање оправданости самог обрасца чија је намена усклађивање цена током периода важења уговора иако је документацијом на страни бр. 13 предвиђено да је цена фиксна и да се не може мењати.

5. На крају, на страни бр. 26 дат је образац понуде где се измешу осталог тражи да понуђач упише “регистарски број”. Молимо Вас да појасните о каквом регистарском броју је реч како бисмо исправно унели тражени податак.

**Oдговор на 1 питање:**

Законом о роковима измирења новчаних обавеза у комерцијалним трансакцијама у члану 4., став 2. стоји „Изузетно од става 1. овог члана, уговором између јавног сектора и привредних субјеката може се предвидети рок за измирење новчаних обавеза до 90 дана у случају када је дужник Републички фонд за здравствено осигурање, односно корисник средстава Републичког фонда у смислу закона којим се уређује буџетски систем“. У истом Закону члан 16., став 3., тачкe 2 и 3 гласе:

2) од 1. јануара 2014. године до 31. децембра.2014. – рок за имирење новчаних обавеза не може бити дужи од 120 дана;

3) од 1. Јануара 2015. године у потпуности се примењују одредбе члана 4. став. 2. овог закона.

**Oдговор на 2 питање:**

Број апарата није дефинисан већ ће изабрани понуђач бити у обавези да током трајања уговора обезбеди апарате на коришћење наручиоцу, а на основу писаног захтева/сагласности одговорног лица за праћење техничке реализације уговора код наручиоца. Апарати ће се требовати у складу са реалним потребама наручиоца.

**Oдговор на 3 питање:**

Изабрани понуђач је у обавези да одржава апарате и врши санитацију истих о свом трошку за време трајања уговора.

**Oдговор на 4 питање:**

У колону „процентуално учешће (одређене врсте) трошкова“, понуђач ће уписати ако има такве трошкове, а број колона ће прилагодити својим потребама у исказивању ових трошкова.

**Oдговор на 5 питање:**

„Регистарски број“ у обрасцу понуде је број под којим је заведено Решење АПР-а.

С поштовањем,

Комисија за јавну набаку бр. 182-14-М